**SUPLIMENTARI BUGETE în ședința din 20 octombrie**

**Pe agenda ședinței de astăzi a Guvernului au fost mai multe proiecte – Hotărâri de Guvern sau Memorandumuri, după caz – pentru suplimentarea bugetelor unor ministere și alte instituții publice – Ministerul Sănătății, Educației, al Investițiilor și Proiectelor Europene, Transporturilor și Infrastructurii, Ministerul de Interne și de Externe, Ministerul Mediului, Apelor și Pădurilor, Secretariatul General al Guvernului, SRR, Camera Deputaților, DNA și SRI.**

**Fondurile suplimentare au în vedere asigurarea finanțării serviciilor din spitale, a medicamentelor compensate, a plății salariilor din sistemul de sănătate și din sistemul de ordine publică, a plății majorate a salariilor din învățământul preuniversitar, plata cererilor de finanțare a unor proiecte susținute din fonduri europene, susținerea unor proiecte de investiții în domeniile transporturilor și mediului, precum și buna funcționare a instituțiilor statului.**

**De asemenea, se fac unele redistribuiri la Ministerul Justiției și Oficiul Registrului Național al Informațiilor Secrete de Stat (ORNISS).**

**Detalii privind fondurile alocate:**

| INSTITUȚII  PUBLICE | ACT NORMATIV | DOMENIUL | SUME  SUPLIMENTATE | DESTINAȚIA |
| --- | --- | --- | --- | --- |
| MINISTERUL AFACERILOR INTERNE | HOTĂRÂRE DE GUVERN | Cheltuieli de personal | 960 milioane lei | 395 milioane de lei va fi folosită pentru plata unor drepturi de natură salarială, iar suma de 565 milioane lei va fi folosită pentru plata unor drepturi de natură socială |
| MEMORANDUM | Achiziții | 41,6 milioane lei | Proceduri de achiziții |
| MINISTERUL SĂNĂTĂȚII | HOTĂRÂRE DE GUVERN | Cheltuieli spitale | 200 de milioane de lei | Fondurile sunt destinate acoperirii cheltuielilor unităților spitalicești cu paturi. |
| MEMORANDUM  Ptr FNSUASS  MEMORANDUM TOT  Ptr FNSUASS | Drepturi salariale  Susținerea programelor de sănătate | 168,331 milioane lei  500 de milioane de lei | Pentru asigurarea plății influențelor financiare determinate de creșterile salariale și de drepturile salariale acordate personalului din unitățile sanitare publice.  Asigurarea derulării programelor de sănătate, a decontării medicamentelor compensate, a materialelor sanitare |
| MINISTERUL  EDUCAȚIEI | MEMORANDUM | Plata salarii învățământ | 184 milioane de lei | Fondurile sunt necesare pentru plata majorată a salariilor personalului din învățământul preuniversitar. |
| MINISTERUL  MEDIULUI, APELOR ȘI PĂDURILOR | HOTĂRÂRE DE GUVERN | Infrastructura de apărare | 1,3 milioane lei | Realizarea în regim de urgență a lucrărilor pentru prevenirea efectelor calamităților produse prin cedarea infrastructurii de apărare existente (a digului) datorate fenomenelor erozionale înregistrate și accentuate în zona localității Bozanta Mică, județul Maramureș |
| MINISTERUL AFACERILOR EXTERNE | HOTĂRÂRE DE GUVERN | Angajamente încheiate la misiuni diplomatice și cotizația anuală EPF, pilonul II | 85,2 milioane lei | - 77,7 milioane lei pentru plata obligațiilor ce revin din angajamente legale încheiate la misiunile diplomatice și oficiile consulare ale României în străinătate, cât și pentru întărirea capacității forțelor armate din statele partenere atât din Vecinătatea Estică, cât și din Balcanii de Vest de a face față provocărilor de securitate actuale, cu atât mai relevante în contextul agresiunii Rusiei împotriva Ucrainei;  - 7,5 milioane lei pentru plata unei tranșe aferente cotizației anuale a României la bugetul Instrumentului European pentru Pace (EPF), pilonul II |
| MINISTERUL INVESTIȚIILOR SI PROIECTELOR EUROPENE | HOTĂRÂRE DE GUVERN | Fonduri europene | 500 milioane lei | Onorarea cererilor de plată/rambursare depuse de beneficiari ai proiectelor finanțate prin Programul operațional Capital Uman, Programul operațional Competitivitate, Programul operațional Regional şi Programul operațional Infrastructură Mare. |
| MINISTERUL TRANSPORTURILOR ȘI INFRASTRUCTURII | HOTĂRÂRE | Investiții | * 218,5 milioane de lei credite bugetare * 81,5 milioane de lei credite de angajament și 81,5 milioane de lei credite bugetare | Finanțarea proiectelor susținute din fonduri europene. Din suma totală de 381,5 milioane de lei din care: 218,5 milioane de lei credite bugetare destinate finanțării proiectelor din domeniul transporturilor derulate de beneficiarii Programului Operațional Infrastructura Mare, 81,5 milioane de lei credite de angajament și 81,5 milioane de lei credite bugetare pentru finanțarea proiectelor din cadrul Mecanismului pentru Interconectarea Europei. |
| SGG pentru SECRETARIATUL DE STAT PENTRU CULTE | HOTĂRÂRE DE GUVERN | Culte religioase | 333,3 milioane lei | Acoperirea nevoilor instituționale și a sprijinului financiar acordat cultelor religioase. |
| SGG | MEMORANDUM  MEMORANDUM | Funcționare și contribuții OCDE | 2,307 milioane lei credite de angajament și 18,841 milioane lei credite bugetare  87 milioane lei | Cheltuieli de funcționare și contribuții ale României la OCDE |
| SERVICIUL ROMÂN DE INFORMAȚII | MEMORANDUM | IT | 5 milioane lei | Suplimentarea limitei de credite de angajament pentru achiziționarea de active fixe necorporale, licențe și software, precum și a tehnicii specifice pentru executarea misiunilor SRI. |
|  | HOTĂRÂRE DE GUVERN | Salarizare | 6,25 milioane de lei credite de angajament și credite bugetare | Sumele sunt destinate achitării drepturilor salariale ale personalului din rețeaua sanitară proprie (Spitalul Clinic de Urgență ”Prof. Dr. Agrippa Ionescu) și din Academia Naţională de Informații ”Mihai Viteazul”, inclusiv a contribuțiilor asiguratorii pentru muncă, pentru lunile noiembrie-decembrie 2023. |
| OFICIUL REGISTRULUI NAȚIONAL AL INFORMAȚIILOR SECRETE DE STAT (ORNISS) | MEMORANDUM | Redistribuiri de credite bugetare și credite de angajament | Această redistribuire presupune diminuarea cu suma de 3.000 lei credite bugetare, respectiv cu suma de 4.000 lei credite de angajament şi suplimentarea cu aceleași sume a creditelor bugetare, respectiv a creditelor de angajament la titlul ”Alte cheltuieli”. | Măsura este necesară pentru plata sumei aferente persoanelor cu handicap neîncadrate în conformitate cu prevederile legale |
| MINISTERUL JUSTIȚIEI | MEMORANDUM | Redistribuiri de credite bugetare și credite de angajament | Se diminuează cu suma de 6,63 milioane lei credite de angajament, respectiv cu suma de 4,9 milioane lei credite bugetare aprobată la titlul ”Transferuri între instituții ale administrației publice” și se suplimentează cu aceleași sume credite de angajament și credite bugetare, la titlul ”Active nefinanciare” | Fondurile sunt necesare pentru îndeplinirea obiectivelor și acțiunilor specifice Ministerului Justiției prevăzute în Strategia de dezvoltare a sistemului judiciar 2022-2025, precum și pentru Administrația Națională a Penitenciarelor, pentru bunuri și servicii. |
| HOTĂRÂRE DE GUVERN | Acoperire cheltuieli pentru Administrația Națională a Penitenciarelor | 100 milioane lei | Executivul a aprobat suplimentarea cu 100 milioane lei credite bugetare și de angajament bugetului Ministerului Justiției, pentru Administrația Națională a Penitenciarelor.  Din această sumă, 99,7 milioane lei se alocă pentru acoperirea cheltuielilor de personal, bunuri și servicii, iar suma de 300 mii lei se alocă pentru cheltuielile cu ajutoare sociale, aferente lunii octombrie cu termen de plată în luna noiembrie. |
| SOCIETATEA ROMÂNĂ DE RADIODIFUZIUNE | HOTĂRÂRE DE GUVERN | Acoperire cheltuieli pentru SRR | 29,5 milioane lei | Se suplimentează bugetul Societății Române de Radiodifuziune pe anul 2023 cu suma de 29 milioane lei.  Din această sumă, 17,5 milioane lei se alocă pentru cheltuieli de personal, iar 12 milioane lei cheltuieli cu preluarea, transportul și difuzarea programelor SRR, cheltuieli cu utilitățile, cheltuieli pentru chiriile sediilor studiourilor din țară, cheltuieli cu remunerațiile datorate organismelor de gestiune colectivă |
| CAMERA DEPUTAȚILOR | HOTĂRÂRE DE GUVERN | Acoperire cheltuieli de personal | 26 milioane lei |  |
| DIRECȚIA NAȚIONALĂ ANTICORUPȚIE | MEMORANDUM | Acoperire cheltuieli | 800.000 lei credite de angajament | Pentru asigurarea sistemului informatic și buna funcționare a instituției |